ประกาศกรมสรรพสามิตเรื่องหลักเกณฑ์และวิธีการเกี่ยวกับการขออนุญาต การออกใบอนุญาตและเงื่อนไขว่าด้วยการนำเมล็ดพันธุ์ยาสูบต้นยาสูบ ใบยา ยาอัดยาเส้นหรือยาสูบเข้ามาในหรือส่งออกไปนอกราชอาณาจักร อาศัยอำนาจตามความในมาตรา ๒๗ แห่งพระราชบัญญัติยาสูบ พ.ศ.๒๕๐๙ อธิบดีกรมสรรพสามิตกำหนดหลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการนำเมล็ดพันธุ์ยาสูบต้นยาสูบ ใบยา ยาอัด ยาเส้น หรือยาสูบ เข้ามาในหรือส่งออกไปนอกราชอาณาจักรไว้ ดังต่อไปนี้ข้อ ๑ให้ยกเลิก๑.๑ ประกาศกรมสรรพสามิต เรื่อง หลักเกณฑ์และวิธีการขออนุญาตการออกใบอนุญาต และเงื่อนไขว่าด้วยการนำเมล็ดพันธุ์ยาสูบ ต้นยาสูบ ใบยา ยาอัดยาเส้น หรือยาสูบ เข้ามาในหรือส่งออกไปนอกราชอาณาจักร ลงวันที่ ๒๗ สิงหาคม พ.ศ.๒๕๓๕๑.๒ ประกาศกรมสรรพสามิต เรื่อง หลักเกณฑ์และวิธีการขออนุญาตการออกใบอนุญาต และเงื่อนไขว่าด้วยการนำเมล็ดพันธุ์ยาสูบ ต้นยาสูบ ใบยา ยาอัดยาเส้น หรือยาสูบ เข้ามาในหรือส่งออกไปนอกราชอาณาจักร ฉบับที่ ๒ (พ.ศ. ๒๕๓๖)ลงวันที่ ๒๔ ธันวาคม พ.ศ. ๒๕๓๖๑.๓ ประกาศกรมสรรพสามิต เรื่อง หลักเกณฑ์และวิธีการขออนุญาตการออกใบอนุญาต และเงื่อนไขว่าด้วยการนำเมล็ดพันธุ์ยาสูบ ต้นยาสูบ ใบยา ยาอัดยาเส้น หรือยาสูบ เข้ามาในหรือส่งออกไปนอกราชอาณาจักร ฉบับที่ ๓ (พ.ศ. ๒๕๓๘)ลงวันที่ ๑๙ มกราคม พ.ศ. ๒๕๓๘ข้อ ๒ ผู้ที่ประสงค์จะนำเข้ามาในราชอาณาจักรซึ่งเมล็ดพันธุ์ยาสูบต้นยาสูบ ใบยา ยาอัด หรือส่งออกไปนอกราชอาณาจักร ซึ่งเมล็ดพันธุ์ยาสูบ ต้นยาสูบ ใบยา ยาอัดยาเส้น หรือยาสูบที่ผลิตในราชอาณาจักรให้ยื่นคำขออนุญาตตามแบบที่กรมสรรพสามิตกำหนดต่อเจ้าพนักงานที่ได้รับมอบหมายจากอธิบดีณ กรมสรรพสามิตในกรณีการขออนุญาตนำเข้ามาในราชอาณาจักรซึ่งเมล็ดพันธุ์ยาสูบต้นยาสูบ ใบยา ยาอัด ให้ผู้ขออนุญาตแนบสำเนาใบแสดงรายการและราคาสินค้า (INVOICE)หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย (PERFORMA INVOICE)ไปพร้อมกับคำขออนุญาตในกรณีการขออนุญาตส่งยาเส้นหรือยาสูบออกไปขายนอกราชอาณาจักรโดยไม่ต้องปิดแสตมป์ยาสูบตามพระราชบัญญัติยาสูบ พ.ศ. ๒๕๐๙ มาตรา ๑๘ ให้ผู้ขออนุญาตยื่นหนังสือแสดงรายละเอียดการส่งยาเส้นหรือยาสูบออกไปนอกราชอาณาจักรตามแบบที่กรมสรรพสามิตกำหนดไปพร้อมกับคำขออนุญาตการยื่นคำขออนุญาตดังกล่าวนี้ ถ้าเป็นการขออนุญาตส่งใบยาแห้งพันธุ์ยาสูบเบอร์เล่ย์และพันธุ์ยาสูบเตอร์กิชออกไปนอกราชอาณาจักรผู้ยื่นคำขออนุญาตต้องเป็นผู้มีคุณสมบัติอย่างใดอย่างหนึ่ง ดังต่อไปนี้(๑) เป็นโรงอุตสาหกรรมยาสูบของรัฐ(๒) เป็นผู้ได้รับใบอนุญาตให้ซื้อใบยาแห้งพันธุ์ยาสูบเบอร์เล่ย์ที่ได้แจ้งปริมาณการรับซื้อไว้ต่อกรมสรรพสามิตสำหรับกรณีที่ต้องการส่งใบยาแห้งพันธุ์ยาสูบเบอร์เล่ย์ออกไปนอกราชอาณาจักร หรือ(๓) เป็นผู้ได้รับอนุญาตให้ซื้อใบยาแห้งพันธุ์ยาสูบเตอร์กิชที่ได้ทำหนังสือสัญญารับเป็นผู้ทำการส่งเสริมการเพาะปลูกต้นยาสูบพันธุ์ยาสูบเตอร์กิชและรับซื้อใบยาสูบพันธุ์ยาสูบเตอร์กิชกับกรมสรรพสามิตสำหรับกรณีที่ต้องการส่งใบยาแห้งพันธุ์ยาสูบเตอร์กิชออกไปนอกราชอาณาจักรข้อ ๓ผู้ที่ประสงค์จะนำเข้ามาในราชอาณาจักรซึ่งยาเส้นหรือยาสูบที่ผลิตในต่างประเทศให้ปฏิบัติตามหลักเกณฑ์ วิธีการ และเงื่อนไขในแต่ละกรณี ดังต่อไปนี้๓.๑ กรณีนำเข้ามาในราชอาณาจักรเพื่อการค้านอกจากนำเข้ามาเพื่อขายในคลังสินค้าทัณฑ์บนประเภทร้านค้าปลอดอากรตามกฎหมายศุลกากรจะต้องปฏิบัติตามหลักเกณฑ์ วิธีการและเงื่อนไข ดังต่อไปนี้๓.๑.๑ การนำยาสูบชนิดบุหรี่ซิกาแรตที่ผลิตในต่างประเทศแต่ละตราเข้ามาในราชอาณาจักรผู้ขออนุญาตต้องเป็นผู้ผลิตยาสูบชนิดบุหรี่ซิกาแรตซึ่งเป็นเจ้าของตรานั้น หรือเป็นผู้ที่ได้รับแต่งตั้งจากผู้ผลิตในต่างประเทศซึ่งเป็นเจ้าของตรานั้นให้เป็นตัวแทนจำหน่ายแต่ผู้เดียวในประเทศไทย๓.๑.๒ เป็นผู้ได้รับใบอนุญาตขายยาเส้นหรือยาสูบที่ผลิตในต่างประเทศประเภทที่ ๑ (ขายโดยไม่จำกัดจำนวน)๓.๑.๓ ผู้ขออนุญาตต้องเสนอตัวอย่างซองหรือฉลากยาเส้นหรือยาสูบที่จะนำเข้ามาในราชอาณาจักรต่อเจ้าพนักงานที่ได้รับมอบหมายจากอธิบดีซองหรือฉลากยาเส้นหรือยาสูบจะต้องเป็นไปตามหลักเกณฑ์และเงื่อนไข ดังต่อไปนี้(๑) ต้องระบุชื่อบริษัทผู้ผลิตและประเทศที่ผลิต(๒) การแสดงข้อความในฉลากจะต้องเป็นไปตามหลักเกณฑ์ วิธีการและเงื่อนไขที่รัฐมนตรีว่าการกระทรวงสาธารณสุขประกาศกำหนดในราชกิจจานุเบกษา โดยอาศัยอำนาจตามความในพระราชบัญญัติควบคุมผลิตภัณฑ์ยาสูบพ.ศ. ๒๕๓๕(๓) ต้องระบุชื่อ ภูมิลำเนาหรือสถานประกอบการค้าของผู้ขออนุญาตโดยพิมพ์ข้อความเป็นภาษาไทย๓.๑.๔ ผู้ขออนุญาตต้องแจ้งราคา ซี.ไอ.เอฟ.และราคาขายปลีกของยาเส้นหรือยาสูบแต่ละตราที่จะนำเข้ามาในราชอาณาจักรตามแบบที่กรมสรรพสามิตกำหนด๓.๑.๕ ให้ยื่นคำขออนุญาต ตามแบบที่กรมสรรพสามิตกำหนดต่อเจ้าพนักงานที่ได้รับมอบหมายจากอธิบดีณ กรมสรรพสามิต โดยแนบสำเนาใบแสดงรายการและราคาสินค้า (INVOICE) หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย(PROFORMA INVOICE) ไปพร้อมกับคำขออนุญาตด้วย๓.๑.๖ การนำเข้ามาในราชอาณาจักรซึ่งยาสูบชนิดบุหรี่ซิกาแรตที่ผลิตในต่างประเทศผู้ขออนุญาตมีสิทธิที่จะนำแสตมป์ยาสูบไปปิด ณ โรงงานผู้ผลิตในต่างประเทศ โดยปฏิบัติตามหลักเกณฑ์วิธีการ และเงื่อนไขที่อธิบดีกำหนดเกี่ยวกับการนั้น๓.๒ กรณีนำเข้ามาในราชอาณาจักรเพื่อขายในคลังสินค้าทัณฑ์บนประเภทร้านค้าปลอดอากรตามกฎหมายศุลกากรจะต้องปฏิบัติตามหลักเกณฑ์ วิธีการ และเงื่อนไข ดังต่อไปนี้๓.๒.๑ เป็นผู้ได้รับอนุญาตให้ตั้งคลังสินค้าทัณฑ์บนประเภทร้านค้าปลอดอากรตามกฎหมายศุลกากร๓.๒.๒ เป็นผู้ได้รับใบอนุญาตขายยาเส้นหรือยาสูบที่ผลิตในต่างประเทศตามพระราชบัญญัติยาสูบ พ.ศ. ๒๕๐๙๓.๒.๓ ให้ยื่นคำขออนุญาต ตามแบบที่กรมสรรพสามิตกำหนดต่อเจ้าพนักงานที่ได้รับมอบหมายจากอธิบดีณ กรมสรรพสามิต พร้อมด้วยสำเนาเอกสารในข้อ ๓.๒.๑ และ ๓.๒.๒โดยแนบสำเนาใบแสดงรายการและราคาสินค้า (INVOICE) หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย(PROFORMA INVOICE) ไปพร้อมกับคำขออนุญาตด้วย๓.๓ กรณีนำเข้ามาในราชอาณาจักรเพื่อเก็บในคลังสินค้าทัณฑ์บนตามกฎหมายศุลกากรโดยมิใช่เพื่อการค้าหรือเป็นตัวอย่างสินค้าและไม่ประสงค์จะรับมอบไปจากเจ้าพนักงานศุลกากรเพื่อขนผ่านด่านศุลกากรจะต้องปฏิบัติตามหลักเกณฑ์ วิธีการและเงื่อนไข ดังต่อไปนี้๓.๓.๑ เป็นผู้ได้รับอนุญาตให้ตั้งคลังสินค้าทัณฑ์บนตามกฎหมายศุลกากร๓.๓.๒ ให้ยื่นคำขออนุญาตตามแบบที่กรมสรรพสามิตกำหนดต่อเจ้าพนักงานที่ได้รับมอบหมายจากอธิบดีณ กรมสรรพสามิต พร้อมด้วยสำเนาเอกสารตามข้อ ๓.๓.๑ โดยแนบสำเนาใบแสดงรายการและราคาสินค้า(INVOICE) หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย (PROFORMAINVOICE) ไปพร้อมกับคำขออนุญาตด้วย๓.๔ กรณีนำเข้ามาในราชอาณาจักรเพื่อส่งออกต่อไปยังประเทศอื่น๓.๔.๑ ให้ยื่นคำขออนุญาตตามแบบที่กรมสรรพสามิตกำหนดต่อเจ้าพนักงานที่ได้รับมอบหมายจากอธิบดีณ กรมสรรพสามิต โดยแนบสำเนาใบแสดงรายการและราคาสินค้า (INVOICE)หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย (PROFORMA INVOICE) ไปพร้อมกับคำขออนุญาตด้วยและให้แจ้งรายละเอียดเกี่ยวกับยาเส้นหรือยาสูบที่นำเข้ามาในราชอาณาจักรว่าจะนำเข้ามาโดยยานพาหนะอะไรและจะนำไปเก็บไว้ที่ใด๓.๔.๒ ก่อนที่จะส่งออกยาเส้นหรือยาสูบที่ได้รับอนุญาตให้นำเข้ามาในราชอาณาจักรต่อไปยังประเทศอื่นให้ยื่นคำขออนุญาตตามแบบที่กรมสรรพสามิตกำหนดต่อเจ้าพนักงานที่ได้รับมอบหมายจากอธิบดีณ กรมสรรพสามิต โดยแนบสำเนาใบแสดงรายการและราคาสินค้า (INVOICE) หรือสำเนารายการสินค้าและราคาซึ่งผู้ขายทำขึ้นก่อนตกลงซื้อขาย(PROFORMA INVOICE) ไปพร้อมกับคำขออนุญาตด้วยข้อ ๔เมื่อเจ้าพนักงานที่ได้รับมอบหมายจากอธิบดีพิจารณาคำขออนุญาตแล้วเห็นสมควรอนุญาตตามที่ร้องขอก็ให้ออกใบอนุญาตแก่ผู้ขออนุญาตตามแบบและประเภทของใบอนุญาตที่กรมสรรพสามิตกำหนดภายใน๑๐ วันทำการ นับแต่วันที่ยื่นคำขออนุญาตข้อ ๕ ผู้ได้รับใบอนุญาตตามข้อ๔ จะต้องปฏิบัติตามเงื่อนไข ดังต่อไปนี้๕.๑ ต้องนำเข้ามาในราชอาณาจักรหรือส่งออกไปนอกราชอาณาจักรซึ่งเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบทางด่านศุลกากรกรุงเทพมหานครหรือด่านศุลกากรอื่นที่อธิบดีประกาศกำหนด๕.๒ ต้องยินยอมให้เจ้าพนักงานตรวจสอบจำนวน ชนิดและน้ำหนักของเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบที่นำเข้ามาในหรือส่งออกไปนอกราชอาณาจักร๕.๓ ต้องปิดแสตมป์ยาสูบบนซองยาเส้นหรือยาสูบก่อนที่จะรับมอบไปจากเจ้าพนักงานศุลกากรหรือภายหลังการรับมอบไปจากเจ้าพนักงานศุลกากรตามเงื่อนไขที่อธิบดีกำหนด๕.๔ ในกรณีที่ได้รับอนุญาตให้ส่งเมล็ดพันธุ์ยาสูบ ต้นยาสูบใบยา ยาอัด ยาเส้นหรือยาสูบ ออกไปนอกราชอาณาจักร ผู้ได้รับอนุญาตจะต้องส่งออกไปภายในกำหนดเวลาที่ระบุไว้ในใบอนุญาตและเมื่อส่งออกไปนอกราชอาณาจักรแล้วให้ผู้ได้รับอนุญาตนำหนังสือรับรองของเจ้าพนักงานศุลกากรตามแบบที่กรมสรรพสามิตกำหนดส่งให้เจ้าพนักงานที่ได้รับมอบหมายจากอธิบดี ณ กรมสรรพสามิต ภายใน ๗ วันนับแต่วันที่ส่งออกไปนอกราชอาณาจักร เพื่อแสดงว่าเมล็ดพันธุ์ยาสูบ ต้นยาสูบ ใบยายาอัด ยาเส้นหรือยาสูบได้ถูกส่งออกไปนอกราชอาณาจักรแล้ว ถ้าผู้ได้รับอนุญาตมิได้ส่งออกไปภายในกำหนดเวลาที่ระบุไว้ในใบอนุญาตให้ถือว่าใบอนุญาตได้ถูกยกเลิกไปโดยปริยาย๕.๕ ผู้ได้รับอนุญาตให้นำเข้ามาในราชอาณาจักรซึ่งเมล็ดพันธุ์ยาสูบ ต้นยาสูบ ใบยา ยาอัดจะต้องนำเข้ามาให้ตรงตามจำนวนและภายในกำหนดเวลาที่ได้ระบุไว้ในใบอนุญาต กรณีที่ได้รับอนุญาตให้นำเข้ามาในราชอาณาจักรซึ่งยาเส้นหรือยาสูบนอกจากจะต้องนำเข้ามาให้ตรงตามจำนวนภายในเวลาที่ระบุไว้ในใบอนุญาตแล้ว ผู้ได้รับอนุญาตต้องนำยาเส้นหรือยาสูบเข้ามาในราชอาณาจักรให้ถูกต้องตามตราที่ได้รับอนุญาตด้วยถ้าผู้ได้รับอนุญาตมิได้นำเข้ามาภายในกำหนดเวลาดังกล่าวให้ถือว่าใบอนุญาตถูกยกเลิกไปโดยปริยายยาเส้นหรือยาสูบที่นำเข้ามาในราชอาณาจักรผู้ได้รับอนุญาตต้องนำใบอนุญาตไปให้เจ้าพนักงานที่ได้รับมอบหมายจากอธิบดีลงบันทึกจำนวนที่นำเข้าหลังใบอนุญาตในแต่ละครั้งที่มีการชำระค่าแสตมป์ยาสูบ๕.๖เมื่อนำยาเส้นหรือยาสูบเข้ามาในราชอาณาจักรถึงด่านศุลกากรแล้ว ให้ผู้ได้รับอนุญาตปฏิบัติดังนี้๕.๖.๑ ยาสูบชนิดบุหรี่ซิกาแรตที่ผลิตในต่างประเทศที่มีการปิดแสตมป์ยาสูบณ โรงงานผู้ผลิตในต่างประเทศ หลังจากที่ได้มีการชำระค่าแสตมป์ยาสูบแล้วให้ผู้ได้รับอนุญาตแจ้งกำหนดการเป็นหนังสือต่อเจ้าพนักงานที่ได้รับมอบหมายจากอธิบดีณ กรมสรรพสามิต เพื่อให้เจ้าพนักงานไปทำการตรวจสอบความถูกต้องของข้อความบนซองยาสูบและแสตมป์ยาสูบที่ปิดบนซองยาสูบดังกล่าวต่อไป๕.๖.๒ ยาสูบชนิดบุหรี่ซิกาแรตที่ผลิตในต่างประเทศที่ไม่มีการปิดแสตมป์ยาสูบณ โรงงานผู้ผลิตในต่างประเทศหลังจากที่ได้มีการชำระค่าแสตมป์ยาสูบแล้วให้ผู้ได้รับอนุญาตแจ้งกำหนดการเป็นหนังสือต่อเจ้าพนักงานที่ได้รับมอบหมายจากอธิบดีณ กรมสรรพสามิต เพื่อให้เจ้าพนักงานไปทำการตรวจสอบความถูกต้องของข้อความบนซองยาสูบและควบคุมการปิดและขีดฆ่าแสตมป์ยาสูบบนซองยาสูบดังกล่าวต่อไป๕.๖.๓ยาเส้นหรือยาสูบชนิดอื่นนอกจากยาสูบชนิดบุหรี่ซิกาแรตที่ผลิตในต่างประเทศหลังจากที่ได้มีการชำระค่าแสตมป์ยาสูบแล้ว ให้ผู้ได้รับอนุญาตแจ้งกำหนดการเป็นหนังสือต่อเจ้าพนักงานที่ได้รับมอบหมายจากอธิบดีณ กรมสรรพสามิต เพื่อให้เจ้าพนักงานไปทำการตรวจสอบความถูกต้องของข้อความบนฉลากยาเส้นหรือยาสูบและควบคุมการปิดและขีดฆ่าแสตมป์ยาสูบบนซองยาเส้นหรือยาสูบดังกล่าวต่อไป๕.๗ผู้ได้รับอนุญาตให้นำยาเส้นหรือยาสูบเข้ามาในราชอาณาจักรเพื่อส่งออกต่อไปยังประเทศอื่นต้องแจ้งวัน เวลา ที่จะส่งยาเส้นหรือยาสูบออกไปนอกราชอาณาจักรให้สรรพสามิตจังหวัดปลายทางทราบเพื่อทำการตรวจสอบก่อนที่จะส่งยาเส้นหรือยาสูบออกไปนอกราชอาณาจักรข้อ ๖ในกรณีที่ผู้ขออนุญาตนำเมล็ดพันธุ์ยาสูบ ต้นยาสูบ ใบยา ยาอัด ยาเส้น หรือยาสูบเข้ามาในราชอาณาจักรได้ปฏิบัติตามหลักเกณฑ์และวิธีการที่กำหนดไว้ในประกาศฉบับนี้ ตลอดจนเงื่อนไขอื่น ๆที่กำหนดไว้ในกฎหมายและระเบียบที่กรมสรรพสามิตกำหนดไว้โดยถูกต้องครบถ้วนแล้วเจ้าพนักงานที่ได้รับมอบหมายจากอธิบดีมิได้ออกใบอนุญาตให้ภายในกำหนดเวลาตามข้อ ๔โดยมีคำสั่งปฏิเสธการออกใบอนุญาต ผู้ขออนุญาตมีสิทธิอุทธรณ์คำสั่งนั้นได้ โดยยื่นอุทธรณ์ตามแบบที่กรมสรรพสามิตกำหนดต่ออธิบดีหรือผู้ซึ่งอธิบดีมอบหมายภายใน๓๐ วันนับแต่วันที่มีคำสั่งปฏิเสธการออกใบอนุญาตคำวินิจฉัยของอธิบดีหรือผู้ซึ่งอธิบดีมอบหมายให้เป็นที่สุดข้อ ๗[๑]ประกาศนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไปประกาศ ณ วันที่๑๗ มกราคม พ.ศ. ๒๕๓๙สมใจนึก เองตระกูลอธิบดีกรมสรรพสามิตธิดาวรรณ/แก้ไข๑๔ สิงหาคม ๒๕๔๕ศิรวัชร์/ปรับปรุง๒๓ มกราคม๒๕๖๒[๑] ราชกิจจานุเบกษาเล่ม ๑๑๓/ตอนที่ ๑๖ ง/หน้า ๒๒/๒๒ กุมภาพันธ์ ๒๕๓๙